b'\n_START_ARTICLE_\nWyllie\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa wyllie\xc3\xafta \xc3\xa9s un fosfat de f\xc3\xb3rmula qu\xc3\xadmica (Na,Ca,Mn\xc2\xb2\xe2\x81\xba,\xe2\x97\xbb)\xe2\x82\x82Mn2+_NEWLINE_2Al(PO\xe2\x82\x84)\xe2\x82\x83. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1972, i publicada per primera vegada l\'any seg\xc3\xbcent. Cristal\xc2\xb7litza en el sistema monocl\xc3\xadnic. La seva duresa a l\'escala de Mohs es troba entre 4 i 4,5. Forma s\xc3\xa8ries de soluci\xc3\xb3 s\xc3\xb2lida amb la ferrowyllie\xc3\xafta i amb la rosemaryita. L\'exemplar que va servir per a determinar l\'esp\xc3\xa8cie, el que es coneix com a material tipus, es troba conservat al Museu Nacional d\'Hist\xc3\xb2ria Natural dels Estats Units, a Washington DC, amb el n\xc3\xbamero de cat\xc3\xa0leg 162557._NEWLINE_Segons la classificaci\xc3\xb3 de Nickel-Strunz, la wyllie\xc3\xafta pertany a "08.AC: Fosfats, etc. sense anions addicionals, sense H\xe2\x82\x82O, amb cations de mida mitjana i gran" juntament amb els seg\xc3\xbcents minerals: howardevansita, alluaudita, arseniople\xc3\xafta, caryinita, ferroalluaudita, hagendorfita, johillerita, maghagendorfita, nickenichita, varulita, ferrohagendorfita, bradaczekita, yazganita, groatita, bobfergusonita, ferrowyllie\xc3\xafta, qinghei\xc3\xafta, rosemaryita, ferrorosemaryita, qinghei\xc3\xafta-(Fe2+), manitoba\xc3\xafta, mari\xc4\x87ita, berzeli\xc3\xafta, manganberzeli\xc3\xafta, palenzona\xc3\xafta, sch\xc3\xa4ferita, brianita, vitusita-(Ce), olgita, barioolgita, whitlockita, estronciowhitlockita, merrillita, tu\xc3\xafta, ferromerrillita, bobdownsita, chladni\xc3\xafta, fillowita, johnsomerville\xc3\xafta, galilei\xc3\xafta, stornesita-(Y), xenofil\xc2\xb7lita, harrisonita, kosnarita, panethita, stanfieldita, ronneburgita, tillmannsita i filatovita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina Old Mike, a la localitat de Custer, que pertany al districte i al comtat del mateix nom, a Dakota del Sud, Estats Units. Sol trobar-se associada a altres minerals com: scorzalita, sarc\xc3\xb2psid, graftonita i arrojadita-(KFe), normalment en masses i cristalls bruts de fins a 10 cm. Als territoris de parla catalana ha estat descrita a Argelers de la Marenda i a Cotlliure, al departament franc\xc3\xa8s dels Pirineus Orientals, i al Cap de Creus, a Cadaqu\xc3\xa9s (prov\xc3\xadncia de Girona).'